OpenLLM-France/wikimedia huggingface dataset:
# Sant Llorenç del Munt

Sant Llorenç del Munt (katalanezko izena; euskaraz «mendiko San Lorentzo» esan nahi du) Kataluniako Vallès Occidental eta Bages eskualdeen artean dagoen mendilerro bat da. Bere tontorrik nagusienak El Montcau (1.056,8 m) eta La Mola (1104 m) dira, non Sant Llorenç del Munteko monasterioa dagoen. L'Obac mendilerroarekin batera, Sant Llorenç del Munt i l'Obaceko Parke Naturala eratzen du, Bartzelonako Diputazioak kudeatzen duena.
Sant Llorenç del Munteko monasterioa, XI. mendeko eraikin erromaniko bat da. Eraikinaren jatorria, X. mendearen erdialde inguruan ikus daiteke, 958. urte inguruan, mendi baten tontorrean San Lorentzo (Sant Llorenç katalanez), San Mikel eta Santa Mariari eskainitako aldare batzuk etxe eklesiastiko baten lehen aipamen dokumentala egiten denean.

## Kanpo estekak

* (Katalanez) Sant Llorenç del Munt i l'Obaceko Parke Naturalaren webgunea, Bartzelonako Diputazioarena.
* Datuak: Q623534
# Seibersbach

Seibersbach Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 1.296 biztanle zituen 14,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630841
* Multimedia: Seibersbach / Q630841
# Seibert (Colorado)

Seibert Coloradoko herri bat da. Kit Carson konderrian kokatua dago. 2010ean 181 biztanle zituen, 0,8880 kilometro koadrotan banatuta.

## Ikus, gainera

* Kit Carson konderria

## Kanpo estekak

* Datuak: Q935077
* Multimedia: Seibert, Colorado / Q935077
# Semlow

Semlow Alemaniako udalerri bat da, Mecklenburg-Aurrepomerania estatuan. Azken zentsuaren arabera 689 biztanle zituen, 34,7 kilometro koadroko azaleran..

## Kanpo estekak

* Datuak: Q525098
* Multimedia: Semlow / Q525098
# Semita

Hizkuntzalaritzan eta etnologian, semita (hebreeraz: שם‎, "izen"; arabieraz: ساميّ‎) Asiako mendebaldeko herri multzoa eta haien ondorengoa da. Izena Semengandik, Noeren semearengandik, jaso dute, haren ondorengotzat jotzen baitira semitak. Egungo Arabiako iparraldetik abiatu ziren herri semitak, olde berezietan, Asiako hego-mendebalderantz, Afrikako ipar-ekialderantz eta Afrikako ekialderantz. K.a. 5000. urtean kokatu ziren akadiarrak Mesopotamian; K.a. 3000. urtean heldu ziren amortarrak Mesopotamiara eta Babilonia sortu zuten; K.a. 2000. urtean sortu zituzten aramearrek beren erreinuak Sirian eta Eufrates ibaiaren goi arroan; K.a. 2000. urtean abiatu ziren hebrearrak Mesopotamiatik Kanaan aldera; K.a. XV. mendean heldu ziren feniziarrak Kanaango iparraldeko kostaldera; K. o. III-IV. mendeetan jo zuten abisiniarrek Etiopia aldera eta bertako herri beltzekin nahasi ziren, eta K. o. VII. mendean hasi ziren arabiarrak Asiako mendebalderantz, hegorantz eta ekialderantz zabaltzen.

## Ikus, gainera

* Hizkuntza semitikoak
* Antisemitismo

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-2-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..

## Kanpo estekak

* Datuak: Q62928
* Multimedia: Semitic peoples / Q62928
# Semlac

Semlac Errumaniako udalerri bat da, Arad konderrian. 3.474 biztanle ditu, 83,11 kilometro koadroko azaleran banatuta.

## Herriak

Udalerrian honako herriak daude:
Semlac $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5059753
# Semmenstedt

Semmenstedt Alemaniako udalerria da. Saxonia Beherea estatuan dago, [[Wolfenbüttel barrutia|Wolfenbüttel]] barrutian. 2014an 647 biztanle zituen 11,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q634198
* Multimedia: Semmenstedt / Q634198
# Semiretxie

Semiretxie (errusieraz Семиречье) Errusiako Turkestango eskualde baten izen historikoa da, gaur egungo Kazakhstango hego-ekialdean kokatua. Kazakheraz Zhetisu izena du (Жетысу edo Джетысу) eta bi izenean Zazpi ibai esan nahi dute.
Semiretxie gaur egungo Kazakhstango Almatyko probintzian kokatzen da batez ere, baina Errusiar Inperioaren garaian Semiretxie oblastak (Семиреченская область) gaur egun Kirgizistanen dauden lurrak ere hartzen zituen.

## Kanpo estekak

* Datuak: Q1344389
# Sekillaga

Sekillaga edo Mugarriaundi Elgeako mendilerroan dagoen mendi bat da, mendilerroaren erdi ekialdean kokatua. Bere garaiera, 1.152 metrokoa da, eta, mendilerroko mendien artean, hirugarren garaiena da, Aumategi eta Gaboñoren ondoren.
Araba eta Gipuzkoa arteko mugan bertan dago, Oñatik Barrundiarekin duen mugan, azken herri honen iparrekialdeko azken muturrean.
Bere tontorrean menhir edo zutarri bat dago. Saltarrikoa bezala, hau ere etzana dago.

## Historia

Mendi honen tontorretik gertu dagoen San Juan mendatea Arabako Lautadatik Arantzazuko Santutegira zihoazen erromesek oso sarri erabiltzen zuten, Calahorrako galtzada erabiliz. Loiolako San Inaziok, Iruña babesten ari zela zauritua izan zenean, mendiak igaro zituen, mendate hontatik, 1520. urtean. Bere zaurietatik sendatu ondoren, Arantzazura itzuli zen eta berriz igaro zuen mendate hau, Najera edo Naiarara joateko. Uste denez, bisita honetan bere botuak egin zituen San Inaziok, Ama Birjinaren irudiaren aurrean.

## Irispideak

Mendi honetara igotzeko bideak, oso ugariak dira

### Arantzazutik

* 1: Arantzazutik doan lehen bidea, Madiña auzoko baserrietatik pasatzen da Araotzetik, Jaturabe urtegiaren gainetik. Madiñamendi inguratuz, Eztepesakon lepora iristen da. Hemendik, hegoalderantz, mendia igo behar da, mikelete etxe zahar bat igaroz, mendatetxo batean dagoena, eta, hemendik, zuzenean, Sekillagaren tontorrera hel daiteke.
* 2: Arantzazutik, Gesaltza lepora doan bidea hartu behar da. Eskuinetara, hormigoizko bide bat, gertu dauden baserrietara doa. Bide hau, Eztepesakonera heltzen da, baina Arrolako baserrietara ere joan daiteke, ezkerretarantz hartuz. Hemendik, Azpilloste lepora heldu behar da eta, hegoalderantz hartuz, Gallerdiko tumulua bisita daiteke, baita Artasoko trikuharria ere, izen bereko muinoaren ondoan. Hortik gutxira, Gainlabur lepora heltzen da. Eskuinetik, Keixtui-Gaña mendiaren tontorra inguratu behar da, ondoren, Eiziertako lepora iristeko eta, azkenik, Gaboño mendia inguratuz, Zepoleku leporantz heltzen da, berehala, tontorrera iristeko.

### Barriatik

Hemendik joanez gero, herritik abiatzen den bide bat hartu behar da. Bide honek, larreak eta zelaiak zeharkatzen ditu. Harizti batetara heldu arte jarraitu behar da bide hau. Harizti hau zeharkatu, Baltiako Eskorta ezkerretara utzi eta muino garbi batetara irten behar da. Muino honek, garaiera irabazten du ezkerrean dagoen [rtolako labarraren gainean. Muino hau jarraituz, bideak ezkerretara biratzen du, Zepoleku lepora heldu arte, ondoren, hemendik tontorrera iristeko

### Larreatik

Larreatik, bidea oso antzekoa da. Herritik, iparralderantz doan bide bat abiatzen da. Bide honetan 800 metro inguru ibili ondoren, futbol zelai bat utzi behar da ezkerretara. Gero, ezkerretara utzi behar da Ardanubeta urmaelera doan bidea eta Gisardibelera joan behar da. Hemen, goitiera irabazten hasten da. Ondoren, eskuinetarantz Juansasi magalpetik Askaito labarlekurantz sartzen da, San Juan mendatera helduz. Eskuinetik, tontorrera hel daiteke haizerroten bideari jarraiki.

## Ikus, gainera

* Gipuzkoako mendiak
* Arabako mendiak

## Kanpo estekak

* Datuak: Q12267284
# Sekillagako zutarria

Sekillagako zutarria (edo Mugarriaundi, Arriaundi) izen bereko mendian dagoen zutarri bat da. Elgeako mendilerroan dago. Bere garaiera, 5,40 metrokoa da. Goiko muturrean, 45 zentimetroko garaiera baino ez du, baina, oinarria zuela uste den tokian, metro betekoa du. Mugarriluzekoa bezala, hareharriz osaturik dago, halakoa baita inguru hauetan agertzen den harria. Bertan jarria izan zenetik, zutik mantendu da, Espainiako Gerra Zibila arte. Garai horretan, arrazoi praktikoengatik, lurrera bota zuten. Eta halaxe dago orain ere, Saltarrikoa bezala.
Zutarri hau Bitoriano Gandiagak aurkitu zuen 1964. urtean.

## Ikus, gainera

* Eusko Jaurlaritzaren kultura saileko webgunean
* Luberriko webgunean

## Kanpo estekak

* Datuak: Q12267285
# Sekhmet

Sekhmet ("Boteretsuena", "Izugarria") indarra eta boterearen ikurra izan zen egiptoar mitologian. Gerra eta mendekuaren jainkosatzat hartzen zen.

## Ikonografia

Lehoi eme bat bezala irudikatua izan zen, edo emakume gorputz eta lehoi eme buruduna bezala, baina kalparrarekin oro har, eguzki diskoarekin koroatua, Uraeusa eta Ankha eta papiro edo loto lore bat zeramatzalarik eta geziekin. Baita krokodilo burudun emakume edo udyat begia bezala.

## Mitologia

Bere senarra Ptah eta bere semea Nefertum zen.
Bere haserrea izu-ikaraz dardarka jartzeko modukoa zen, baina, lasaitzea lortuz gero, bere gurtzaileei, hauen etsaienganako nagusitasuna ematen zien, baita ahuldadea eta gaixotasunak gainditzeko indarra eta energia ere.
Kasuren batzuetan, Raren aliatu eta babesle izan zen, jainkoen edo gizakien monarkia erasotzera ausartzen zirenak hiltzen baitzituen.

## Sinkretismoa

Testu batzuetan, Bastet jainkosarekin lotuta zegoen, Sekhmet, Basteten forma haserretua zelarik, lehoi eme bezala lasaitzen zenean kateme bihurtzen zena.

## Epitetoak

"Boteretsuena" eta "Izugarria" bezala ezagutua izan zen, bere bortizkeriazko izaeragatik. "Mendebaldeko Anderea", "Mendebaldeko mendien Dama", "Iluntasuna geldiarazten duena" bere hil arloan. "Magian aditua", sendagile bezala. "Maitasunaren jainkosa" pasioa sorrarazten baitzuen. "Basamortuko Erregina".

## Gurtza

"Asheruko Anderea" bezala gurtua izan zen, Muteko tenpluan, Karnaken. Baita Menfis, Luxor, Letopolis eta Delta aldean ere. Tenpluren batzuetan, sakrifikaturiko animalien odola eskaintzen zitzaion bere haserrea eragozteko. Gizateriaren salbazioa ospatzeko, bere omenez, mozkorduraren jaiak ospatzen ziren.

## Kanpo estekak

* (Gaztelaniaz) Sekhmet jainkosaren irudiak aurkitu dituzte.
* Datuak: Q146104
* Multimedia: Sekhmet / Q146104
# Seki Matsunaga

Seki Matsunaga (japonieraz: 松永 碩, 1928ko ekainaren 25a - 2013ko martxoaren 4a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1951 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* Datuak: Q2522325
# Sekiji Sasano

Sekiji Sasano (japonieraz: 笹野 積次, Sasano Sekiji) Japoniako futbolaria izan zen. 1936ko Udako Olinpiar Jokoetan parte hartu zuen.

## Erreferentziak

* ↑ (Japonieraz)Japan Football Association
* ↑ (Japonieraz)Japan Football Association
* Datuak: Q2740782
# Seki Takakazu

Seki Takakazu (japonieraz: 関 孝和) edo Seki Kōwa (japonieraz: 関 孝和, Edo, ca. 1642ko martxoa – 1708ko abenduaren 5a) Edo garaiko matematikari eta idazle japoniarra zen. Geroago japoniar matematika (wasan) bezala ezagutu zenaren oinarria ezarri zuen, "Japoniako Newton" bezala ezagutzen zelarik.

## Erreferentziak

* 1 2 (Ingelesez) Selin, Helaine. (1997-07-31). Encyclopaedia of the History of Science, Technology, and Medicine in Non-Westen Cultures. Springer Science & Business Media ISBN 978-0-7923-4066-9. (Noiz kontsultatua: 2022-07-19).
* ↑ Selin, Helaine, ed. (1997). Encyclopaedia of the History of Science, Technology, and Medicine in Non-Western Cultures. doi:10.1007/978-94-017-1416-7. (Noiz kontsultatua: 2022-07-19).
* ↑ (Ingelesez) Smith, David Eugene; Mikami, Yoshio. (1914). A History of Japanese Mathematics. Open court publishing Company (Noiz kontsultatua: 2022-07-19).
* ↑ (Ingelesez) Restivo, S.. (1992-11-30). Mathematics in Society and History: Sociological Inquiries. Springer Science & Business Media ISBN 978-0-7923-1765-4. (Noiz kontsultatua: 2022-07-19).
* ↑ (Ingelesez) Poole, David. (2005). Linear Algebra: A Modern Introduction. Thomson Brooks/Cole ISBN 978-0-534-99845-5. (Noiz kontsultatua: 2022-07-19).

## Kanpo estekak

* Datuak: Q470531
* Multimedia: Seki Takakazu / Q470531
# Sekoesteroide

Sekosteroidea eraztun "hautsi" bat duen esterol mota bat da. Sekosteroideak, esteroideen azpikatalde edo esteroideetatik eratorriak bezala deskribatzen dira.
Sekosteroide prototipikoa kolekaltziferola da (D3 bitamina)

## Erreferentziak

* ↑ «secosteroid» The Free Dictionary (Noiz kontsultatua: 2023-04-14).
* ↑ (Ingelesez) Moss, G. P.. (1989-01-01). «Nomenclature of steroids (Recommendations 1989)» Pure and Applied Chemistry 61 (10): 1783–1822. doi:10.1351/pac198961101783. ISSN 1365-3075. (Noiz kontsultatua: 2023-04-14).

## Kanpo estekak

* Datuak: Q139660
* Multimedia: Secosteroids / Q139660
# Sekhemkhet

Sekhemkhet-Dyeser Teti Egiptoko III. dinastiako hirugarren faraoia izan zen, K.a. 2645etik K.a. 2638 arte gobernatu zuena (von Beckerath).
Manetonek, Tyerisek, Sexto Julio Afrikanoren arabera, zazpi urteko erregealdia izan zuela dio.
Turineko Errege Kanonean, Dyeserty izenarekin eta sei urteko erregealdiarekin aipatzen da.
Abidoseko Errege Zerrendan, Teti bezala agertzen da, eta Saqqarakoan, Dyeser Teti bezala.

## Bere garaiko testigutzak
### Eraikinak

* Bere aurreko faraoia izan zen Djoserrek bezala, Sekhemkhetek, Saqqaran, piramide mailakatu baten eraikuntza abiarazi zuen, baina behereneko harmailak bakarrik zeuden amaituta faraoia hil zenean. Egiptologo batzuek, Sekhemkheten piramidea, amaitua egon izan balitz, Djoserrena baino handiagoa izango zela uste dute. Piramideko lurrazpikoak, 132 biltegiz osatuak daude. Hil ganberan, hutsik zegoen harzurizko sarkofago monolitiko bat aurkitu zen. Gaur egun, tokia, neurri handi batean, basamortuko hareapean dago.

### Erliebeak

* Uadi Magharan, Sekhemkheten erliebe bat dago, faraoia, etsai bat jotzen irudikatzen duena.

### Petrie Muesoan dauden objektuak

* Dioritazko ontzia (UC15800)
* Zigilu inprimazioa (UC11755)
* Datuak: Q220256
* Multimedia: Sekhemkhet / Q220256
# Sekiro: Shadows Die Twice

Sekiro: Shadows Die Twice 2019ko FromSoftware japoniar bideo-joko konpainiaren akziozko bideo-joko bat da. The Game Awardseko urteko jokorik hoberenaren saria irabazi zuen. PlayStation 4, Xbox One eta Microsoft Windows plataformetan argitaratu zuten.
Jokoak "Otsoa" izeneko Sengoku Aroko shinobi bat du protagonista, bere maisua eraso eta bahitu zuen samurai klan batez mendekatzen saiatzen dena.

## Kanpo estekak

* Datuak: Q54906424
# Snefru

Snefru edo Seneferu Egiptoko IV. dinastiako lehen faraoia izan zen, Egiptoko Inperio Zaharraren garaikoa, Jürgen von Beckerathen arabera, K.a. 2614tik K.a. 2579 arte gobernatu zuelarik. Snofru bezala ere ezagutzen da.
Seneferu deitua da Abidoseko Errege Zerrendan eta Saqqarakoan. Turingo Errege Kanonak, Senefer deitzen du, eta 24 urteko erregealdia ematen dio. Manetonek, Soris deitzen du, Sexto Julio Afrikanoren arabera Jurgi Sintzeloren bertsioan, eta 29 urteko erregealdia izan zuela dio. Herodotok, Rampsinitos deitzen du.
Ziuraski, jatorria, Egipto Ertainean izango zuen eta bere aurreko faraoia izan zen Hunyren semea izango zen. Bere emazterik garrantzitsuena, Hetepheres I.a izan zen, Keopsen ama.
Palermoko Harrian, Nubia eta Libiaren aurka egin zituen kanpaina militarrak biltzen dira, erresumaren mugak ziurtatzeko egin zirenak.

## Eraikuntzak

Snefruren erregealdian, errege hilobien eraikuntzak, aldaketa garrantzitsuak jasan zituen. Tenplua, sarrera eta gurtza lekuaren arteko banaketa sartu zen.
Meidumeko piramidea, beharbada, Hunyk hasi eta Snefruk amaituko zuen. 146x146 metroko oinarria eta 92 metroko altuera zuen, eta, hasiera batean, zortzi mailatako mastaba edo piramide mailakatu bezala diseinatu zen. Ondoren, mailen arteko espazioak osatu ziren harrizko blokeekin, piramide forma emateko, honela, lehen piramide klasiko monumentalean bihurtuz. Hil kamera, lehen aldiz, ez zen harkaitzean aurkitzen, piramidearen azpian, baizik eta eraikinean bertan.
Dahshurren, ehun metro inguruko altuerako bi piramide eraikiarazi zituen: Piramide Ukondotua, alboko zortzi aurpegirekin eraikia (lau trapezoide formakoak eta beste lau hiruki formakoak), eta, bestea, Piramide Gorria, piramide klasiko erakoa.
Ahmed Fakhryk, 1950eko hamarkadan, Piramide ukondotua, eraikuntzan zehar pitzadurak sortu zirelako utzia izan zenaren teoria proposatu zuen, inongo funtsik gabe, piramidea amaitua izan baitzen, gaur egun bisita daitekeelarik. Gainera, Snefruk, beste piramide bat eraikiarazi zuen, handik ehun metrora, Piramide Gorria, honen eraikuntzarako, aurrekoaren eraikuntzatik balio ez zuten milaka blokeak erabili izana zentzuzkoa delarik, ohiko praktika Egiptoren historian. Arrazoitzea, faraoi batek, piramide bat baino gehiago eraikiaraztearen ideia ez onartzean funtsatzen da, aditu askok, piramide hauek, hilobi monumental soilak direla uste baitute, beste inongo funtziorik gabe.

## Bere garaiko testigutzak

Hiru piramide handi ematen zaizkio: Bat Meidumen eta beste biak Dahshurren.
Honako hauetan aipatzen da:
* Palermoko Harria, Nubia eta Libiaren aurkako kanpainak aipatuz
* Zigilu inprimaketak, Hierakonpolisen (Quibell/Green)
* Idazkunak Uadi Magharan, Sinai (Sethe; Gardiner/Peet/Cerný)
* Meidumen aurkitutako bere izena daraman idazkuna (Kairoko Egiptoar Museoa)
* Erregearen izena daraman metalezko erreminta (Gizan erosia) (Petrie/Mackay/Wainwright)
Nefertyren Profezia bezala ezagutzen den lan literarioa, bere erregealdian datatua dago.
# Sneaky Pete

Sneaky Pete David Shore eta Bryan Cranstonek 2015ean Amazon Videorentzat sortu zuen telesail dramatikoa da.

## Sinopsia

Oharra: Atal honek istorio osoa edo amaiera argitzen du.
Marius Josipović espetxetik atera berria den iruzurgileak Pete Murphy ziegakidearen identitatea hartzen du bere iraganetik ihes egiteko.

## Aktoreak

* Giovanni Ribisi: Marius Josipović / Pete Murphy
* Marin Ireland: Julia Bowman
* Shane McRae: Taylor Bowman
* Libe Barer: Carly Bowman
* Michael Drayer: Eddie Josipović (1. denboraldia)
* Peter Gerety: Otto Bernhardt
* Margo Martindale: Audrey Bernhardt
* Jane Adams: Maggie Murphy (2. denboraldia)

## Kanpo estekak

* Datuak: Q21189769
# Sneek

Sneek (frisieraz: Snits) (entzun) Herbehereetako Frisiako herria da. 2010eko urtarrilaren 1eko erroldaren arabera, herriak 33.427 biztanle zituen.

## Ikus, gainera

* Frisia

## Kanpo estekak

* (Nederlanderaz) Udalaren webgunea.
* Datuak: Q23070
* Multimedia: Sneek / Q23070
# Snegurotxka

Snegurotxka (errusieraz: Снегурочка, ukraineraz: Снігуронька, "Elurrezko neskatoa") Errusiako Eguberrietako folkloreko pertsonaia da, Ded Moroz pertsonaiaren biloba. Etimologiaz, elurrezko neskatoa esan nahi du. Kondairaren arabera, seme alabarik gabeko nekazari bikote batek elurrezko neskato bat sortu zuten: neskatoa azkar hasi zen, baina udaberria hastean, lagunekin joan zen; jolasetan, su baten gainean jauzi egin eta deuseztu egin zen.

## Kanpo estekak

* Datuak: Q917583
* Multimedia: Snegurochka / Q917583
# Sneffels mendia

Sneffels mendia, ingelesez: Mount Sneffels, AEBetako Colorado estatuko Sneffels mendikatean dagoen mendi bat da, Mendi Harritsuetan. 4.315 metroko garaiera du eta Sneffels mendikateko gailurrik altuena da.
Mendi honek Islandiako Snæfellsjökull sumendi eta glaziarrari izena zor dio.
* Datuak: Q495794
* Multimedia: Mount Sneffels / Q495794
# Sneha Jawale

Sneha Jawale (1977) indiar gizarte langile eta ekintzaile bat da, emakumeen aurkako indarkeria ikusarazteko lanean diharduena.
Senarraren tratu txarrak jasan zituen etengabe, geroz eta bortitzagoak. 2000ko abenduan, senarrak kerosenoz ihinztatu zuen eta su eman zion; aurpegia erre zion, argudiatuta jasotako ezkonsaria ez zela nahikoa. Gainera, semea eraman zuen. Ospitaletik, gurasoei gertatutakoa azaldu zuen, baina haiek ez zuten nahi izan senarra salatzea. Une horretatik aurrera, Sneha Jawalek bere bizitza berregin zuen hainbat lanetan, aurpegia erakutsi beharrik ez zuen lekuetan, tarot kartak irakurtzen eta liburuak idazten.
Hamabi urte geroago, bizi izandakoa salatzea erabaki zuen, eta, beldurra gainditzeko, 2012an Nirbhaya izeneko antzezlan batean parte hartu zuen, New Delhiko talde bortxaketa baten biktimaren izenaz. 2012tik 2016ra, emakumeen aurkako indarkeriaren inguruko isiltasuna hausteko obra antzeztu zuen. Lanari esker, emakume askok antzeko kasuak salatzea erabaki zuten.
2022an, BBCren 100 emakume inspiratzaileen zerrendan sartu zuten.

## Erreferentziak

* 1 2 (Ingelesez) «BBC 100 Women 2022: Who is on the list this year?» BBC News (web.archive.org) 2022-12-06 (Noiz kontsultatua: 2023-02-07).
* 1 2 (Portugesez) Divya Arya. (2022-12-09). «Como reação a estupro coletivo há 10 anos mudou vida das mulheres na Índia» Terra.br (web.archive.org) (Noiz kontsultatua: 2023-02-09).
* ↑ (Ingelesez) «How reaction to gang rape 10 years ago changed women’s lives in India» Portugal Posts English (web.archive.org) 2022-12-09 (Noiz kontsultatua: 2023-02-09).
* ↑ How reaction to gang rape 10 years ago changed women’s lives in India – 09/12/2022. 2022-12-10.
* ↑ (Ingelesez) «'I say I am beautiful, so I am' - BBC News» BBC News (web.archive.org) 2022-12-06 (Noiz kontsultatua: 2023-02-09).
* Datuak: Q115649930
# Sneedville (Tennessee)

Sneedville Ameriketako Estatu Batuetako inkorporatutako herri bat da. Hancock konderrian dago, Tennessee estatuan. 1.282 biztanle ditu, 5,960845 kilometro koadroko azaleran banatuta.

## Ikus, gainera

* Hancock konderrian

## Kanpo estekak

* Datuak: Q2304930
# Sneem

Sneem (irlanderaz An tSnaidhm) Irlandako hego-mendebaldeko Kerryko konderriaren mendebaldean dagoen udalerri bat da. Iveragh penintsularen hegoaldeko kostaldean dago. Izen bereko Sneem ibaiaren itsasadarrean, ibai honek nahiz N70 errepideak udalerria zeharkatzen dutelarik. Herriaren erdigunean Sneem ibaia zeharkatzen duen harrizko zubi bat kokatzen da. 2002an 672 biztanle zituen.
Ring of Kerry ibilbide turistikoaren ohiko pasabide nahiz geldigunea ere bada.

## Iruditegia

* Herrigunea.
* Postetxea.
* Ostatua eta denda.
* Sneem ibaia.

## Kanpo estekak

* Sneem udalerriko webgunea. Sneem.net (Ingelesez)
* Sneem udalerriari buruzko webgunea. Sneem.com (Ingelesez)
* Datuak: Q1878493
* Multimedia: Sneem / Q1878493
# Snelling (Hego Carolina)

Snelling Ameriketako Estatu Batuetako inkorporatutako herri bat da. Barnwell konderrian dago, Hego Carolina estatuan. 250 biztanle ditu, 10,579484 kilometro koadroko azaleran banatuta.

## Ikus, gainera

* Barnwell konderrian

## Kanpo estekak

* Datuak: Q2604298
# Sestaoko Arraunlariak

Sestaoko Arraunlariak (izen ofiziala Sestaoko Arraun Adinekoak) Sestaoko arraunlari beteranoek sorturiko kluba da ABE Traineruen Ligan egiten du arraun.

## Historia

2008an hainbat taldetako arraunlari beteranoek liga bat eratzea erabaki zuten eta orduan sortu zen Sestaoko taldea. Sestaoko Arraun Adinekoak izena duen arren Sestaoko Arraunlariak bezala ezagutzen da. Hasieratik Ligako estropada ere antolatu izan du. Kirol emaitzak ordea nahiko apalak izan dira.

## Denboraldiak

| Urtea | ABE Liga | Euskadiko txap. |
| 2015 | 9.a | - |
| 2016 | 8.a | - |
| 2017 | 8.a | - |
| 2018 | 8.a | - |
| 2019 | 8.a | - |
| 2020 | - | - |
| 2021 | 9.a | - |
| 2022 | 10.a | - |
| 2023 | 10.a | - |
| 2024 | 11.a | - |

## Ikus, gainera

* Sestaoko traineruak

## Kanpo estekak

* Datuak: Q61365186